Lietaus ežeras

Lietaus ežeras arba Reinio ežeras (, , odž. gojiji-zaaga’igan) – ežeras Jungtinėse Amerikos Valstijose (Minesota) ir Kanadoje (Ontarijas). Ežero ilgis 80 km (iš jų 56 km sudaro tarpvalstybinę sieną), plotis nuo 8 iki 43 km. Kranto linija labai raižyta – gausybė įlankų, pusiasalių, salų (daugiau nei 500). Krantai daugiausia miškingi.

Iš Lietaus ežero į vakarus, link Miškų ežero išteka Lietaus (Rein Riverio) upė.

Ties Rein Riverio ištaka sudaryta hidroelektrinės užtvanka. Pakrantėse plėtojama medžio apdirbimo, popieriaus ir celiuliozės pramonė. Turizmas, žūklė, medžioklė, plaukiojimas baidarėmis. Prie ežero yra keletas indėnų rezervacijų, įsteigtas Vojažerių nacionalinis parkas (JAV pusėje). Pagrindinės gyvenvietės prie Lietaus ežero – Internešinal Folsas (JAV), Fort Fransesas (Kanada).

Pirmasis europietis, pasiekęs šį ežerą (1688 m.) buvo prancūzas Žakas de Nojonas (Jacques de Noyon).

 Šaltiniai 

Kategorija:JAV ežerai
Kategorija:Kanados ežerai
Kategorija:Minesota